open-index/open-wikipedia-markdown huggingface dataset:
Γιώργος Κακουλίδης (αθλητής)

Ο **Γιώργος "Λώλος" Κακουλίδης**, (Πάτρα 1955),  είναι πρώην αθλητής της υδατοσφαίρισης και σήμερα προπονητής. Έχει συνδέσει το όνομα του με τον Ν.Ο. Πατρών αρχικά σαν παίκτης κι έπειτα σαν προπονητής, ήταν αυτός που έβγαλε τον σύλλογο από την αφάνεια και πήρε μαζί του ένα κύπελλο, τρεις χαμένοι τελικοί κι ένας τελικός του κυπέλλου Λεν Τρόφι. 

Παίκτης του Ναυτικού Ομίλου Πάτρας , βασικός στην υδατοσφαίριση, ξεκίνησε να παίζει πόλο το 1969 από το 1984 ανέλαβε προπονητής και παίκτης ταυτόχρονα ως το 1990 που κρέμασε το σκουφάκι του παρέμεινε προπονητής ως το 1999. Το 1986 ήταν ο πρώτος σκόρερ του ΝΟΠ και ο 14ος του πρωταθλήματος με 42 γκολ.

Με τον Λώλο προπονητή ο ΝΟΠ έπαιξε στην Α1 και Α2 εθνική , διεκδίκησε το πρωτάθλημα τερματίζοντας τρίτος το 1996, 1997 και το 1998, ενδιάμεσα ο ΝΟΠ υποβιβάστηκε δύο φορές στην Α2 επιστρέφοντας την ίδια χρονιά. Οδήγησε τον ΝΟΠ σε τέσσερις (4) τελικούς του κυπέλλου Ελλάδος παίρνοντας το ένα το 1994-95 νικώντας στον τελικό την Βουλιαγμένη με 13-12. Την περίοδο 1992-93 οδήγησε τον ΝΟΠ για πρώτη φορά στην ιστορία του σε ευρωπαϊκό κύπελλο, κύπελλο κυπελλούχων, όπου αποκλείστηκε από την Γερμανική Χοχενλιμπούργκερ. Το 1998-99 οδήγησε τον Ναυτικό Όμιλο στον τελικό του Λεν Τρόφι όπου έχασε από την Ούιπεστ Βουδαπέστης. 

Στον ΝΟΠ επέστρεψε τον πάγκο του την περίοδο 2002-2005, μάλιστα για χάρη του ΝΟΠ ακύρωσε την συμφωνία που είχε κάνει να αναλάβει την γυναικεία ομάδα της Γλυφάδας. 

Σαν προπονητής πέρασε από το αντρικό αλλά και το γυναικείο τμήμα της Ν.Ε. Πατρών. Με το τμήμα αντρών είχε κατακτήσει το πρωτάθλημα της Α2 το 2006-07 και την ανέβασε για πρώτη φορά στην ιστορία της στην Α1. Με την γυναικεία ομάδα της ΝΕΠ το 2010 είχε φτάσει στους οκτώ του Λεν Τροφι. Πρώτη του ομάδα σαν προπονητής ήταν ο ΝΟ Μεσολογγίου το 1978', ενώ έχει περάσει και από τον πάγκο της Ε.Α. Πατρών όταν αυτή είχε τμήμα υδατοσφαίρισης'. 

Σαν παίκτης ο Κακουλίδης χαρακτηριζόταν από εξέχον επιτελικό πνεύμα, υψηλή ευφυΐα μεγάλη οργανωτικότητα και ασυναγώνιστη δύναμη, ευκινησία και εκρηκτικότητα στα 2 μέτρα. Δεν είναι υπερβολή να ειπωθεί πως, στατιστικά, ελάχιστες φορές αμυντικοί στάθηκαν ικανοί να τον αποτρέψουν από την επιτυχία στις διεισδύσεις του, ενεργώντας μόνο με ατομικό μαρκάρισμα.
Ως προσωπικότητα ξεχωρίζει για την αναλυτική του ικανότητα, τον συγκροτημένο προφορικό λόγο και το ήθος του. Είναι ένας από  τους καλύτερους που μπορούν να  εμπνεύσουν με τη στάση τους -δια του παραδείγματος- το αυθεντικό αθλητικό ιδεώδες αλλά και τον αγνό αθλητικό πατριωτισμό στη νέα γενιά.

## Παραπομπές


Κατηγορία:Έλληνες υδατοσφαιριστές
Κατηγορία:Έλληνες προπονητές υδατοσφαίρισης
Κατηγορία:Υδατοσφαιριστές του Ν.Ο. Πατρών
Κατηγορία:Προπονητές υδατοσφαίρισης Ν.Ε. Πατρών
Κατηγορία:Ε.Α. Πατρών
Κατηγορία:Προπονητές υδατοσφαίρισης Ν.Ο. Πατρών
Καρλόττα (Άγιος Βικέντιος)

Η **Καρλόττα** (αγγλικά και γαλλικά: Charlotte) είναι μια από τις 6 ενορίες του Άγιου Βικέντιου και Γρεναδίνων στο νησί του Αγίου Βικέντιου. Πρωτεύουσα είναι η Τζώρτζταουν. Η ενορία καταλαμβάνει έκταση 149 τ.χλμ.. Έχει πληθυσμό 38.000 κατοίκων (απογραφή 2000) με πυκνότητα 255 κατοίκων ανά τ.χλμ. Βρίσκεται βορειοανατολικά της χώρας και ανατολικά του νησιού του Αγίου Βικεντίου.

Οι σημαντικότερες πόλεις είναι η Τζώρτζταουν, η Μπιαμπού, η Μπυερά, η Κολοναρί, η Νιου Σάντλυ Μπέυ Βίλλατζ, ηΝτάιαμοντ Βίλλατζ και ηΦρέντλυ.

## Γεωγραφία
Η Καρλόττα βρίσκεται βορειοανατολικά της χώρας και ανατολικά του νησιού του Αγίου Βικεντίου. Συνορεύει στα βορειοδυτικά με τον Άγιο Δαβίδ, στα κεντρο-δυτικά Άγιο Πατρίκιο, στα νοτιοδυτικά με τον Άγιο Ανδρέα και στα νότια με τον Άγιο Γεώργιο.

## Πόλεις

Οι σημαντικότερες πόλεις είναι η Τζώρτζταουν, η Μπιαμπού, η Μπυερά, η Κολοναρί, η Νιου Σάντλυ Μπέυ Βίλλατζ, ηΝτάιαμοντ Βίλλατζ και ηΦρέντλυ.

## Δείτε επίσης
* Ενορίες του Άγιου Βικέντιου και Γρεναδίνων

## Παραπομπές


## Εξωτερικοί σύνδεσμοι
* U.S. Department of State profile
Βουλή των Αντιπροσώπων της Νότιας Ντακότα

Η **Βουλή των Αντιπροσώπων της Νότιας Ντακότα** (αγγλικά: *South Dakota House of Representatives*) είναι η κάτω βουλή του Νομοθετικού Σώματος της Νότιας Ντακότα. Αποτελείται από 70 μέλη, δύο από κάθε νομοθετική περιφέρεια. Δύο από τις 35 νομοθετικές περιφέρειες της πολιτείας, οι Περιφέρειες 26 και 28, έκαστη εξ αυτών υποδιαιρείται σε δύο μονομελείς περιφέρειες (26A/26B και 28A/28B).

## Δείτε επίσης
*Γερουσία της Νότιας Ντακότα

Νοτια Ντακοτα
Κατηγορία:Νότια Ντακότα
Θάμνος

thumb|280px|right|Θάμνος με άνθη

Ο **θάμνος** είναι μια κατηγορία ξυλωδών φυτών που δεν έχουν κεντρικό κορμό, το ύψος τους είναι μέχρι τρία μέτρα και οι βλαστοί τους διακλαδίζονται από το επίπεδο του εδάφους. Οι βλαστοί των θάμνων διακλαδίζονται έντονα και με αυτόν τον τρόπο αποκτούν το χαρακτηριστικό σχήμα τους. Οι θάμνοι μπορούν να οριστούν μόνο μορφολογικά. Βάσει της εξελικτικής και ταξινομικής συστηματοποίησης, δε συνιστούν ενιαίο σύνολο και κατατάσσονται σε εντελώς διαφορετικές ομαδοποιήσεις. Ανάμεσα στα δέντρα και στους θάμνους, κατατάσσονται μορφολογικά πάντα, οι δενδροειδείς θάμνοι που το ύψος τους μπορεί να φτάσει τα έξι μέτρα. Σε γενικές γραμμές ο θάμνος έχει μικρότερη διάρκεια ζωής από το δέντρο και ο βλαστός του είναι μικρότερος.
## Χαρακτηριστικά
Οι εξελικτικά ανταγωνιστικές "συμπεριφορές" του θάμνου εντοπίζονται στη βέλτιστη δέσμευση της ηλιακής ενέργειας, τη διάχυση της θερμότητας που απάγουν από το περιβάλλον και επακόλουθα την ελάχιστη απώλεια της δεσμευμένης υγρασίας λόγω της εξάτμισης. Επίσης οι θάμνοι αναπτύσσουν γρήγορα, εκτεταμένο σχετικά βαθύ και διακλαδιζόμενο ριζικό σύστημα με σκοπό την καλύτερη εκμετάλλευση της ριζικής υγρασίας. Τέλος οι θάμνοι εκκρίνουν τοξικές ουσίες για τα ανταγωνιστικά φυτά, όπως είναι οι πόες, αναστέλλοντας έτσι την ανάπτυξη τους. Η πολυετής φύση των θάμνων εξοικονομεί θρεπτικά συστατικά αυξάνοντας σημαντικά τον κύκλο ζωής τους. Οι θάμνοι αποτελούν έναν σκληρό ανταγωνιστή για όλες τις υπόλοιπες μορφές φυτών, και μόνο οι πυρκαγιές και η ανθρώπινη παρέμβαση καταστέλλουν τη φρενήρη ανάπτυξη τους.

## Συνεισφορά των θάμνων στα οικοσυστήματα
## Είδη θάμνων σύμφωνα με τη χρήση τους
Οι θάμνοι μπορούν να χωριστούν, βάσει της κύριας χρήσης τους (πολλοί θάμνοι έχουν πολλές χρήσεις) από τον άνθρωπο, ως εξής (συνοπτική λίστα):
* Θάμνοι από τους οποίους εξάγονται θρεπτικοί καρποί όπως: Ακτινίδιο, Βατομουριά, Βελανιδιά, Ιπποφαές, Καστανιά, Μαστιχόδενδρο, Ρεβιθιά, Ροδιά.
* Θάμνοι με αρωματικές ιδιότητες που χρησιμοποιούνται κυρίως ως μπαχαρικά: Δάφνη, Δενδρολίβανο, Κινόα, Κάππαρη, 
* Θάμνοι με καλλωπιστική χρήση: Αγγελικούλα, Αζαλέα, Ακακία, Γαρδένια, Ευώνυμο, Ιβίσκος, Κισσός, Λατζιά, Λυγαριά, Μπουκαμβίλια, Πικροδάφνη, Σπάρτο, Πικροδάφνη, Τριανταφυλλιά. 
* Θάμνοι που παράγουν αιθέρια έλαια ή ξυλεία ή έχουν βαφικές ιδιότητες: Γιασεμί, Γιουνίπερος, Θυμάρι, Μυρίκη, Νόνι, Ριζάρι.

## Πηγές
* *Εγκυκλοπαίδεια Πάπυρος Λαρούς Μπριτάννικα, τόμος 27, σελίδα 264.*
## Εξωτερικοί σύνδεσμοι
* 
* 

Κατηγορία:Μορφολογία φυτών

Κατηγορία:Φυτά
Πόλη της Μπελίζ

Η **Πόλη της Μπελίζ** είναι η μεγαλύτερη πόλη της Μπελίζ. Σύμφωνα με ανεπίσημες εκτιμήσεις ο πληθυσμός της Πόλης της Μπελίζ είναι παραπάνω από 70.000 κατοίκους. Βρίσκεται στις εκβολές του ποταμού Μπελίζ στην ακτή της Καραϊβικής. Η πόλη είναι το κύριο λιμάνι της χώρας και το οικονομικό και βιομηχανικό κέντρο της. Πολλά κρουαζιερόπλοια αγκυροβολούν έξω από το λιμάνι και την τάση από τους ντόπιους. Η πόλη καταστράφηκε σχεδόν ολοκληρωτικά όταν ο τυφώνας Χάτι, σάρωσε την πόλη στις 31 Οκτωβρίου 1961. Ήταν η πρωτεύουσα της τότε Βρετανικής Ονδούρας (όπως ονομαζότανε τότε η Μπελίζ), μέχρις ότου η κυβέρνηση μετακινήθηκε στην νέα πρωτεύουσα το Μπελμοπάν το 1970.

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Μπελίζ
Δίκαιο εμπόριο

Το *δίκαιο εμπόριο* (fair trade) είναι ένα οργανωμένο κοινωνικό κίνημα με προσέγγιση στην οικονομία της αγοράς, που στόχο έχει να βοηθήσει τους παραγωγούς στις αναπτυσσόμενες χώρες να λειτουργούν υπό καλύτερες εμπορικές συνθήκες και να προωθήσουν τη βιώσιμη ανάπτυξη. Το κίνημα υποστηρίζει την πληρωμή μεγαλύτερης τιμής σε εξαγωγές καθώς και υψηλότερα κοινωνικά και περιβαλλοντικά πρότυπα. Εστιάζει ιδιαίτερα στις εξαγωγές από αναπτυσσόμενες χώρες προς τις αναπτυγμένες, σε είδη όπως: προϊόντα χειροτεχνίας, καφέ, κακάο, ζάχαρη, τσάι, μπανάνες, μέλι, βαμβάκι, κρασί, φρούτα, σοκολάτα, άνθη και χρυσό.

Το δίκαιο εμπόριο έχει δεχτεί κριτική ότι οι υψηλότερες τιμές που πληρώνουν οι καταναλωτές δεν φτάνουν τελικά στους παραγωγούς και ότι το συντριπτικά μεγαλύτερο ποσοστό της επιπλέον τιμής παραμένει τελικά στις εταιρίες. 

## Παραπομπές


Κατηγορία:Διεθνές εμπόριο
Κατηγορία:Κοινωνικά κινήματα
Ιωάννης Διλέρνια

Ο **Ιωάννης Διλέρνια** (αναφέρεται και σαν **Δελέρνια**) , ήταν Έλληνας αθλητής της κολύμβησης, πετοσφαίρισης, και της υδατοσφαίρισης αθλητής του Ν.Ο. Πατρών. Ήταν διεθνής με την εθνική Ελλάδος. Στην εποχή του θεωρούνταν ο καλύτερος Έλληνας τερματοφύλακας στην υδατοσφαίριση.

Ο Διλέρνια ήταν από τους πρώτους αθλητές του Ν.Ο. Πατρών το 1929 όταν ιδρύθηκε , την ίδια χρονιά λίγες μέρες μετά την ίδρυση του συλλόγου διοργανώθηκαν οι "Ναυτικές επιδείξεις" . Ο Διλέρνια ήταν πρώτος στην Α' σειρά στα 50 μέτρα ελευθέρας, πρώτος στο 100 μέτρα ύπτιο , πρώτος στη σκυταλοδρομία 4Χ100 και στη σκυταλοδρομία 3Χ50 . Στα πλαίσια των ίδιων αγώνων έπαιξε και υδατοσφαίριση , "λευκοί" εναντίον "κυανών" με νικητή την ομάδα του Διλέρνια, τους κυανούς. 

Στην ομάδα υδατοσφαίρισης ο Διλέρνια έπαιξε ως το 1949, αγωνιζόταν στην θέση του τερματοφύλακα, κατέκτησε με τον ΝΟΠ τα πρωταθλήματα Ελλάδος του 1935, 1937, 1938, 1939 και 1946. 

Στο πανελλήνιο πρωτάθλημα κολύμβησης του 1931 ήταν 3οςστον ημιτελικό και 3ος στον τελικό των 100 μέτρων ύπτιο.

Επίσης ήταν πετοσφαιριστής στην Ε.Α. Πατρών πρωταθλητής Ελλάδος το 1938.

## Διακρίσεις
* **Πρωταθλήματα Ελλάδος υδατοσφαίρισης** : 1935, 1937, 1938, 1939, 1946

* Πανελλήνιο πρωτάθλημα κολύμβησης
:100 ύπτιο
::3ος: 1931

* **Πρωταθλήματα Ελλάδος πετοσφαίρισης** : 1938

## Παραπομπές


Κατηγορία:Υδατοσφαιριστές του Ν.Ο. Πατρών
Κατηγορία:Κολυμβητές του Ν.Ο. Πατρών
Κατηγορία:Έλληνες υδατοσφαιριστές
Κατηγορία:Έλληνες προπονητές υδατοσφαίρισης
Κατηγορία:Έλληνες αθλητές της κολύμβησης
Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές Ε.Α. Πατρών
Πύλαι Βιθυνίας

Οι **Πύλαι** ή **Πύλες** ήταν αρχαία πόλη της Βιθυνίας, στη Μικρά Ασία, στη σημερινή πόλη Γιάβολα. Βρισκόταν στον Αστακηνό Κόλπο, στο παραλιακό τμήμα της Βιθυνίας, και ανάμεσα στο Ποσείδιον άκρον και στην Ελενόπολη.

Στις Πύλες αποβιβάζονταν οι Βυζαντινοί αυτοκράτορες για τα ταξίδια τους από την Κωνσταντινούπολη στην Ανατολή και ετελούντο τελετές για την υποδοχή τους. Ο Μανουήλ Α' Κομνηνός μετέφερε στην πόλη τον χριστιανικό πληθυσμό του Φιλομηλίου το 1146. Η πόλη είχε πολλά αυτοκρατορικά κτήματα. Αναφέρεται από τον Πευτιγγεριανό χάρτη και από τον ιστορικό Ατταλειάτη το 1068.

## Παραπομπές


Κατηγορία:Αρχαίες πόλεις της Βιθυνίας
Φαίδων Τασσόπουλος

Ο **Φαίδων "Φάκης" Τασσόπουλος** (Πάτρα 1917 - Πάτρα 9 Σεπτεμβρίου 1953), ήταν Έλληνας αθλητής της πετοσφαίρισης της κολύμβησης και της υδατοσφαίρισης. Ήταν διεθνής με την εθνική Ελλάδος υδατοσφαίρισης. 

Ήταν γιος του Βασιλείου Τασσόπουλου και της Μαριάνθης Χλιάπα, είχε άλλα δύο αδέλφια τον Νίκο συμπαίκτη του στον ΝΟΠ, και τον Αναστάσιο. Ήταν παντρεμένος με την Μαργαρίτα και είχε δύο παιδιά. Το επάγγελμα του ήταν ξυλέμπορος κι είχε διατελέσει μέλος του διοικητικού συμβουλίου του Εμπορικού και εισαγωγικού συλλόγου Πατρών .

Ο Τασσόπουλος ξεκίνησε τον αθλητισμό από την Ε.Α. Πατρών στην πετοσφαίριση . Από το 1932 ήταν και αθλητής του ΝΟΠ στην κολύμβηση και την υδατοσφαίριση βασικό μέλος της εθνικής Ελλάδος. Με την ομάδα υδατοσφαίρισης του Ν.Ο. Πατρών κατέκτησε τα πρωταθλήματα Ελλάδος του 1935, 1937, 1938, 1939, 1940, και 1945. 

Μετά το τέλος της καριέρας του έγινε διαιτητής υδατοσφαίρισης για λίγο αφού απεβίωσε το 1953 σε ηλικία 36 ετών μετά από βαριά ασθένεια.

## Διακρίσεις

* **Πρωταθλήματα Ελλάδος υδατοσφαίρισης** : 1935, 1937, 1938, 1939, 1940, 1945

## Παραπομπές


Κατηγορία:Έλληνες υδατοσφαιριστές
Κατηγορία:Υδατοσφαιριστές του Ν.Ο. Πατρών
Κατηγορία:Κολυμβητές του Ν.Ο. Πατρών
Κατηγορία:Πετοσφαιριστές Ε.Α. Πατρών
Κατηγορία:Έλληνες αθλητές της πετοσφαίρισης
Κατηγορία:Έλληνες διαιτητές της υδατοσφαίρισης
Κατηγορία:Έλληνες αθλητές της κολύμβησης
Κατηγορία:Υδατοσφαιριστές Εθνικής Ελλάδας
Γερμανικό πρωτάθλημα ποδοσφαίρου ανδρών 2004-2005

Το πρωτάθλημα της περιόδου 2004-2005 ήταν το 42ο από την καθιέρωση της Μπουντεσλίγκα. Πρωταθλήτρια αναδείχθηκε η Μπάγερν Μονάχου, για 19η φορά στην ιστορία της. Ταυτόχρονα κατέκτησε και το Κύπελλο Γερμανίας, πετυχαίνοντας για δεύτερη συνεχή χρονιά το νταμπλ. Πρώτος σκόρερ αναδείχθηκε ο Μάρεκ Μίνταλ της Νυρεμβέργης, με 24 γκολ.

## Βαθμολογία

Κατηγορία:Μπούντεσλιγκα
Κατηγορία:Εγχώρια ποδοσφαιρικά πρωταθλήματα 2004-2005
Στέφανος Παπαθεοδώρου

Ο **Στέφανος Παπαθεοδώρου** (γεν. Πειραιάς, 16 Μαρτίου 1960) είναι έλληνας πρώην ποδοσφαιριστής και νυν προπονητής ποδοσφαίρου. 

Ξεκίνησε το ποδόσφαιρο από το σύλλογο του Α.Σ. Δραπετσώνας, με τον οποίο αγωνίσθηκε στα τοπικά πρωταθλήματα της Ε.Π.Σ. Πειραιώς, στο Ερασιτεχνικό πρωτάθλημα και στη Β΄Εθνική (περίοδος 1978-79).

Το καλοκαίρι του 1979 υπόγραψε στον Παναθηναϊκό, αλλά σύντομα δόθηκε σαν δανεικός στον ΟΦΗ, με τον οποίο έλαβε μέρος σε **18 παιχνίδια**, επιτυγχάνοντας και 1 γκολ. Στη θέση του αμυντικού μέσου υπήρχαν τότε αρκετοί έμπειροι παίκτες στην κρητική ομάδα και το 1983 ο Παπαθεοδώρου, που πάντα ανήκε στον ΠΑΟ, παραχωρήθηκε στο Αιγάλεω  όπου και έπαιξε 2 περιόδους (**42 συμμετοχές**). Μετά τον υποβιβασμό του συλλόγου της δυτικής Αθήνας (1985), ο Στέφανος Παπαθεοδώρου συνέχισε επιτυχώς τη σταδιοδρομία του στη Δόξα Δράμας για 8 σεζόν, συμπληρώνοντας με αυτήν **144 συμμετοχές** (1 γκολ) στην Α΄Εθνική (7 έτη) ενώ το 1987-88 η Δόξα έπαιξε στη Β΄Εθνική. Συνολικά, έλαβε μέρος σε **204** αγώνες πρωταθλήματος της μεγάλης κατηγορίας. Έκλεισε την αγωνιστική του καριέρα στον Βαρβασιακό Χίου στο Ερασιτεχνικό πρωτάθλημα και στη Γ΄Εθνική, από το 1993-94 μέχρι και το 1996. 

Τα τελευταία χρόνια εργάζεται ως καθηγητής σε  ΕΠΑΛ και σαν  προπονητής ερασιτεχνικών συλλόγων της Χίου, όπου είναι εγκατεστημένος μόνιμα.

## Πηγές

*Διεθνής αθλητική ιστοσελίδα
*Γεώργιος Παγιωτέλης-"Το Έπος της Α΄Εθνικής", ένθετο περιοδικού "Οι Παγκόσμιοι" (έκδοση Κλ. Γεωργαλάς)
*Ανδρέας Μπόμης-Τρίτομο "Αλμανακ ποδοσφαίρου" (έκδοση περιοδικού "Εικόνες", 1991)
*Νίκος Δημ. Νικολαΐδης-"Η ιστορία του Αιγάλεω, από τις λαμαρίνες στα σαλόνια της Ευρώπης" (εκδόσεις "Έμβρυο", 2007)

Κατηγορία:Έλληνες ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Δόξας Δράμας
Κατηγορία:Έλληνες προπονητές ποδοσφαίρου
Κατηγορία:Μέσοι ποδοσφαιριστές
Βαλκανικοί Αγώνες Στίβου 2000

Οι **55οι [[Βαλκανικοί Αγώνες Στίβου]] 2000** έγιναν στην Καβάλα στις 1 & 2 Ιουλίου. Μετείχαν οκτώ βαλκανικές χώρες με ένα αθλητή ανά χώρα. Νικήτρια αναδείχθηκε η **[[Ελλάδα]]** στους άνδρες και η **[[Ρουμανία]]** στις γυναίκες. Το βαλκανικό πρωτάθλημα μαραθωνίου διεξήχθη ξεχωριστά, στις 22 Απριλίου, στο Βελιγράδι, ενώ από το έτος αυτό καθιερώθηκε ξεχωριστό βαλκανικό πρωτάθλημα βάδην, το οποίο έγινε επίσης στη Σερβία, στις 13 Μαΐου, στο Βλασοτίντσε (Власотинце). Τέλος, αφαιρέθηκαν από το πρόγραμμα τα σύνθετα αγωνίσματα (έπταθλο, δέκαθλο). Βάδην και μαραθώνιος ήταν εκτός βαθμολογίας.

## Αποτελέσματα

### Ανδρών

Διεξήχθησαν ξεχωριστά πρωταθλήματα μαραθωνίου και βάδην.

#### Βαθμολογία

### Γυναικών

Διεξήχθησαν ξεχωριστά πρωταθλήματα μαραθωνίου και βάδην.

#### Βαθμολογία

 

## Πηγές
*BALKAN GAMES/CHAMPIONSHIPS.
*Αρχείο ΣΕΓΑΣ.
*"Αθλητική Ηχώ", 3/7/2000, σ. 34.

Κατηγορία:Βαλκανικοί Αγώνες Στίβου
Κατηγορία:Στίβος το 2000
Κατηγορία:Διοργανώσεις στίβου στην Καβάλα
Χάρολντ Μόρφυ

Ο **Χάρολντ Μόρφυ** (αγγλικά: *Harold Morphy *), γεν. (Πάτρα 6 Μαρτίου 1902 - Κέρκυρα 1987), ήταν Ιρλανδός εφοπλιστής και αθλητής της κωπηλασίας, με συμμετοχή στους Ολυμπιακούς αγώνες. Καταγόταν από την οικογένεια "Μόρφυ", με ρίζες στην Ιρλανδία και εμπορικές δραστηριότητες στην Πάτρα, όπου απόγονοι τους μένουν μόνιμα, μέχρι και σήμερα.

Γεννήθηκε στην Πάτρα το 1902, ήταν γιος του Γουλιέλμου Μόρφυ και είχε άλλα 6 αδέλφια. Ο πατέρας του, είχε συμβάλει στην διάδοση πολλών αθλημάτων στην Πάτρα, όπως και ο αδελφός του, Άρθουρ. Η κόρη του Χάρολντ, είναι η σημερινή υποπρόξενος της Μεγάλης Βρετανίας στην Πάτρα, Μαριζάν Καρατζά-Μόρφυ. Το 1956, όταν η ναυτιλιακή εταιρεία της οικογένειας Μόρφυ μετέφερε την έδρα της στον Πειραιά, ο Χάρολντ παραχώρησε τα κτίρια και το οικόπεδο της, στους Ν.Ο. Πατρών κι Ε.Α. Πατρών, με μοναδικό αντίτιμο να πληρώσουν τον φόρο κληρονομιάς. Εκεί σήμερα υπάρχει και το κλειστό γυμναστήριο της Ε.Α. Πατρών.

Ο Χάρολντ, το 1924, συμμετείχε με την ολυμπιακή ομάδα της Μεγάλης Βρετανίας στους Ολυμπιακούς αγώνες, της ίδιας χρονιάς, στο Παρίσι. Συμμετείχε στην κωπηλασία στην *Οκτάκωπο μετά πηδαλιούχου* όπου στον τελικό ήταν τέταρτος (4ος). Αναφέρεται ότι ήταν μέλος του Βρετανικού κωπηλατικού συλλόγου *Thames Rowing Club*.

Το 1929, που ιδρύθηκε ο Ν.Ο. Πατρών, έγινε μέλος του και από τους πρώτους αθλητές του συλλόγου. Το 1929 στους πρώτους αγώνες που διοργάνωσε ο ΝΟΠ τις "Ναυτικές επιδείξεις" πήρε μέρος και ήταν πρώτος στα 50 ελευθέρας στην Γ' σειρά, και 2ος στις καταδύσεις.

## Παραπομπές


## Βιβλιογραφία
* *Κατάλογος της έκθεσης "Εθνική Φιλοτελική Έκθεση PATRAPHILEX 2010"*
* Κώστας Κοκκοβίκας (επιμ.), *Η Πάτρα στις αρχές του 20ου αιώνα... Μέσα από την οικογενειακή συλλογή-λεύκωμα της Edith W. Morphy*, Εκδόσεις Typorama, Πάτρα 2002. ISBN 960-7620-20-8
* Νίκος Τόμπρος, *Ναυτικός Όμιλος Πατρών (1929-2009). 80 χρόνια χρυσής ιστορίας στον υγρό στίβο*, έκδοση Αντώνης Παπαντωνόπουλος, Πάτρα 2010. ISBN 978-960-99443-0-4

Κατηγορία:Έλληνες εφοπλιστές
Κατηγορία:Κολυμβητές του Ν.Ο. Πατρών
Κατηγορία:Βρετανοί αθλητές της κωπηλασίας
Κατηγορία:Έλληνες αθλητές των καταδύσεων
Κατηγορία:Έλληνες αθλητές της κολύμβησης
Επαρχία της Ουέλβα

Η **Ουέλβα** (ισπανικά:*Huelva*) είναι μια επαρχία της νότιας Ισπανίας, στο δυτικό μέρος της αυτόνομης κοινότητας της Ανδαλουσίας. Συνορεύει με την Πορτογαλία, τις επαρχίες του Μπαδαχόθ, της Σεβίλλης, και του Κάδιθ, και τον Ατλαντικό Ωκεανό. Η πρωτεύουσα της είναι η Ουέλβα.

Η έκτασή της είναι 10.148 τ.χλμ.. Ο πληθυσμός της είναι 483.792 (2005), από τους οποίους περίπου το 30% ζει στην πρωτεύυσα, και η πυκνότητα πληθυσμού της είναι 47,67/τ.χλμ. Περιλαμβάνει 79 δήμους.

Η οικονομία βασίζεται στην γεωργία και την μεταλλευτική. Τα περίφημα ορυχεία του Rio Tinto λειτουργούν από πριν το 1000 π.Χ., και ήταν η μεγάλη πηγή χαλκού για την Ρωμαϊκή Αυτοκρατορία. As an indication of the scope of ancient mining, sixteen million tons of Roman slag have been identified at the Roman mines. British companies resumed large-scale mining  in 1873; the district is the namesake of the Rio Tinto Group. 

## Παραπομπές


## Εξωτερικοί σύνδεσμοι
* 
* Επίσημη ισοσελίδα
* Natural Park Doñana    
* Natural Park Sierra de Aracena and Picos de Aroche 

Ουελβα
Παναγιώτης Θεριανός

Ο **Παναγιώτης Θεριανός**, (Πάτρα 4 Ιανουαρίου 1947) είναι Έλληνας πρωταθλητής της πυγμαχίας από την Πάτρα. 

## Βιογραφικό
Αγωνιζόταν στην Ε.Α. Πατρών κι ήταν μέλος της εθνικής ομάδας πυγμαχίας, είχε συμμετάσχει σε Ολυμπιακούς αγώνες και ήταν και Βαλκανιονίκης. Στην προσωπική του ζωή ήταν αστυνομικός, ξεκίνησε την πυγμαχία από 17 ετών και στα 19 του, το 1966, ήταν ήδη πρωταθλητής Ελλάδος κι είχε καλεστεί στην εθνική Ελλάδος.

Το 1970 ήταν πρώτος σε συναντήσεις εθνικών ομάδων, Ελλάδα-Δυτική Γερμανία στο Βερολίνο, Ελλάδας-Γαλλίας πάλι πρώτος και Ελλάδας-Αυστρίας πάλι πρώτος.

Στο πανελλήνιο πρωτάθλημα του 1971 ήταν πρώτος στα 67 κιλά με νίκη επί του Παπαθεωδόρου του ΠΑΟ, αλλά και πρωταθλητής Ελλάδος στον ομαδικό με την Ε.Α. Πατρών.

Το 1972 στους διεθνείς αγώνες Ελλάδας-Ιταλίας-Γιουσκοσλαβίας ήταν πρώτος στα 71 κιλά με νίκη επί του Γιουγκοσλάβου Μίλοβιτς. Στο Πανελλήνιο πρωτάθλημα του 1972 στα 67 κιλά ήταν πρώτος νικώντας στον τελικό τον Βλάχο του Εθνικού Αθηνών με διακοπή του αγώνα από τον διαιτητή στον Γ' γύρο . Στους Βαλκανικούς αγώνες του 1972 της Άγκυρας ήταν δεύτερος βαλκανιονίκης στα 67 κιλά. Στους Ολυμπιακούς αγώνες του 1972 συμμετείχε στα 67 κιλά όπου ηττήθηκε από τον Ανατολικογερμανό "Γουώλκε" . Πρώτος ήταν και στο στρατιωτικό πρωτάθλημα στα 67 κιλά.

Το 1973 στο πανελλήνιο πρωτάθλημα ήταν πρώτος νικώντας στον τελικό τον Γασπαρινάτο της Παναχαϊκής με νοκ άουτ στον Α' γύρο. Στους βαλκανικούς του 1973 αποκλείστηκε στον Β' γύρο από τον Βούλγαρο Κόλεφ, στον Α' γύρο είχε αποκλείσει τον Γιουγκοσλάβο Τζελεσοβίσοβιτς.

Το 1974 στους βαλκανικούς αγώνες κατέκτησε το χάλκινο μετάλλιο.

Μετά το τέλος της καριέρας του έγινε προπονητής πυγμαχίας και προπονούσε για χρόνια την ομάδα των σωμάτων ασφαλείας. Το 1977 έγραψε κι έκδωσε το βιβλίο *"Τεχνική του μποξ"*, την ίδια χρονιά τιμήθηκε από την ελληνική ομοσπονδία.

## Διακρίσεις
* Βαλκανικοί αγώνες
:67 κιλά
::2ος: 1972
::3ος: 1974

*Πρωτάθλημα Ελλάδος
*Α' κατηγορία
:67 κιλά
::1ος: 1971, 1972, 1973

*Πανελλήνιο πρωτάθλημα , διασυλλογικό
::1971
## Παραπομπές

Κατηγορία:Έλληνες Βαλκανιονίκες
Κατηγορία:Έλληνες πυγμάχοι
Κατηγορία:Πυγμάχοι της Ε.Α. Πατρών
Δημήτρης Μπεκιάρης

Ο **Δημήτρης Μπεκιάρης** (Λουτράκι, 7 Σεπτεμβρίου 1956 - ) είναι Έλληνας παλαίμαχος ποδοσφαιριστής, που αγωνιζόταν στη θέση του σέντερ-φορ.

## Καριέρα
Ξεκίνησε το ποδόσφαιρο από τον σύλλογο Α.Ο. Λουτράκι το 1970, από όπου μεταγράφηκε στον Ολυμπιακού Λουτρακίου το καλοκαίρι του 1975, με τον οποίο αγωνίσθηκε στα τοπικά πρωταθλήματα της Ε.Π.Σ. Κορινθίας, στο Ερασιτεχνικό πρωτάθλημα (αναδείχθηκε πρωταθλητής τη σεζόν 1977-78 πετυχαίνοντας 15 γκολ σε 20 συμμετοχές, λόγω στράτευσης) και στη Β΄ Εθνική (περίοδοι 1978-79 και 1979-80).

Το καλοκαίρι του 1980 υπέγραψε στην Κόρινθο, με την οποία έπαιξε δυο χρονιές στην Α΄ Εθνική (41 συμμετοχές, 2 γκολ) και μια χρονιά στη Β΄ Εθνική. Το 1983 μεταγράφηκε στο Αιγάλεω, επιστρέφοντας στο επαγγελματικό πρωτάθλημα. Με τον σύλλογο της δυτικής Αθήνας έπαιξε άλλες δύο χρονιές στην μεγάλη κατηγορία (43 συμμετοχές, 9 γκολ) και μια στην Β΄ Εθνική (1985-86, 19 συμμετοχές, 4 γκολ).

Συνολικά, πήρε μέρος σε 84 επίσημους αγώνες πρωταθλήματος της Α΄Εθνικής επιτυγχάνοντας 11 τέρματα.

Συνέχισε στον Α.Ο. Χαλκίδας (Γ΄ Εθνική, 1986-87), ξανά στο Αιγάλεω για 6 μήνες (Γ΄ Εθνική) και επέστρεψε στο Λουτράκι, όπου αγωνίσθηκε άλλα 5 χρόνια (έως και τη σεζόν 1991-92, στη Δ΄ Εθνική), κατακτώντας μια άνοδο στη Γ΄ Εθνική (1989). Επίσης έπαιξε στη Ρόδο και στους Greek Americans (ΗΠΑ).
## Βολεϊμπολίστας
Ο Δημήτρης Μπεκιάρης υπήρξε βασικό στέλεχος της ομάδας βόλεϊ του Ποσειδώνα Λουτρακίου από την αρχή της δεκαετίας του '70 έως και τα μέσα, περίπου, της δεκαετίας του '80. Αγωνίστηκε στην Α΄ και Β΄ Εθνική κατηγορία επί σειρά ετών, παράλληλα με την καριέρα του στο ποδόσφαιρο.

## Παραπομπές


## Πηγές
*Διεθνής αθλητική ιστοσελίδα
*Γεώργιος Παγιωτέλης-"Το Έπος της Α΄Εθνικής", ένθετο περιοδικού "Οι Παγκόσμιοι" (έκδοση Κλ. Γεωργαλάς)
*Ανδρέας Μπόμης-Τρίτομο "Αλμανάκ ποδοσφαίρου" (έκδοση περιοδικού *Εικόνες*, 1991)
*Νίκος Δημ. Νικολαΐδης-"Η ιστορία του Αιγάλεω, από τις λαμαρίνες στα σαλόνια της Ευρώπης" (εκδόσεις "Έμβρυο", 2007)

Κατηγορία:Έλληνες ποδοσφαιριστές
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Π.Α.Σ. Κορίνθου
Κατηγορία:Επιθετικοί ποδοσφαιριστές
Κυπρίνος Έβρου

Ο **Κυπρίνος** είναι χωριό του Νομού Έβρου και ανήκει στον Δήμο Ορεστιάδας.

## Ιστορία και περιγραφή οικισμού
Kατά την περίοδο 1878-1912, ο ναχιγές Σαρί Xαδίρ υπαγόταν στον Kαζά Oρτάκιοϊ του Σαντζακίου Aδριανουπόλεως και είχε έδρα το ομώνυμο χωριό. Τμήμα του τότε ναχιγέ βρίσκεται σε ελληνικό έδαφος στα εδάφη του Κυπρίνου. Η παλαιά ονομασία του χωριού ήταν *Σαριχατίρ* ή *Σαριχαδίρ*.

Τον Ιανουάριο του 1931 μετά από μια μεγάλη πλημμύρα, οι κάτοικοι εγκατέλειψαν τον οικισμό που ήταν χτισμένος δίπλα στον ποταμό Άρδα και μετοίκησαν στη σημερινή τοποθεσία.

Το χωριό βρίσκεται περίπου 34 χιλιόμετρα δυτικά της Ορεστιάδας δίπλα στον ποταμό Άρδα.

Ο Κυπρίνος είναι αδελφοποιημένος με την βουλγαρική πόλη Ιβαΐλοβγκραντ. Η συνοριακή δίοδος Κυπρίνου Ιβαΐλοβγκραντ επαναλειτούργησε τον Σεπτέμβριο του 2010.

## Πληθυσμιακές μεταβολές

## Διοικητικές μεταβολές
Η σύσταση της κοινότητας Κυπρίνου γίνεται πρώτη φορά το 1924 και προσαρτώνται σε αυτήν οι οικισμοί Τσιγγέλη, Φερύγγιο, Μηλιά, Αμμόβουνον και Θεραπειό. Το 1934, οι οικισμοί Φερύγγιο και Τσιγγέλι αποσπούνται από την κοινότητα και προσαρτάται στην κοινότητα Ζώνης. Το 1940, η ονομασία του οικισμού Μηλιά διορθώνεται σε Μηλέα. Το 1970, οι οικισμός Γαλήνη αποσπάται από την κοινότητα Ζώνης και προσαρτάται στην κοινότητα Κυπρίνου, ενώ το 1983, ο οικισμός Αμμόβουνο αποσπάται από την κοινότητα και προσαρτάται στην κοινότητα Φυλακίου. 

Με την διοικητική μεταρρύθμιση του 1997 του σχεδίου Καποδίστρια, ο Κυπρίνος ορίζεται έδρα του ομώνυμου Δήμου Κυπρίνου, στον οποίο εντάσσονται οι οικισμοί του καθώς και οι κοινότητες Ζώνης, Φυλακίου και οι οικισμοί αυτών. Οι οικισμοί όμως Μηλέα και Θεραπειό προσαρτώνται στον Δήμο Τριγώνου. Με την διοικητική μεταρρύθμιση του σχεδίου Καλλικράτη το 2011, ο Δήμος Κυπρίνου προσαρτάται στον Δήμο Ορεστιάδας και ορίζεται έδρα της δημοτικής ενότητας Κυπρίνου. 

## Αξιοθέατα και εκδηλώσεις
Πολιούχος του χωριού είναι ο Άγιος Γεώργιος, στη γιορτή του οποίου τελείται πανηγυρική Θεία Λειτουργία στην ομώνυμη εκκλησία του οικισμού.

Από το 2017 η Τοπική Κοινότητα και οι Πολιτιστικοί Σύλλογοι οργανώνουν εκδηλώσεις, με λιτάνευση της εικόνας του Αγίου Γεωργίου στην Εκκλησία του παλιού χωριού καθώς και με παραδοσιακούς χορούς στον αύλειο χώρο της Βιβλιοθήκης. Στις 6 Αυγούστου, Εορτή του Σωτήρος, πραγματοποιούνται εκδηλώσεις με χορευτικά συγκροτήματα του Κυπρίνου, όσο και άλλων χωριών του Έβρου αλλά και της Βουλγαρίας.

Προορισμός για τους επισκέπτες η Δημοτική Βιβλιοθήκη Κυπρίνου με 22.000 βιβλία στη διάθεση των αναγνωστών.

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Ορεστιάδας
Κατηγορία:Συνοριακές διελεύσεις Ελλάδας-Βουλγαρίας
Δίκαια Έβρου

Τα **Δίκαια** είναι οικισμός της Θράκης και ανήκει στον Δήμο Ορεστιάδας. Μέχρι την διοικητική μεταρρύθμιση του 2011, ήταν έδρα του δήμου Τριγώνου. Έχουν πληθυσμό 561 κατοίκους (2011).

## Ιστορία και περιγραφή οικισμού
Το χωριό βρίσκεται περίπου 24 χιλιόμετρα ΒΔ. της Ορεστιάδας δίπλα στον ποταμό Έβρο σε υψόμετρο  55 μέτρων. Η Κοινότητα Δικαίων, που περιλαμβάνει και τους οικισμούς Δίλοφο, Κριό και Πάλλη, το 2021 είχε 557 κατοίκους, από 834 το 2011.

Πολιούχος του χωριού είναι ο Άγιος Δημήτριος, στην γιορτή του οποίου στις 26 Οκτωβρίου εκάστου έτους, γίνεται πανηγυρική Θεία Λειτουργία στην ομώνυμη εκκλησία του οικισμού.

Την πρώτη ημέρα του Φλεβάρη, για να τιμήσουν τον άγιο Τρύφωνα, προστάτη των αμπελουργών, οι κάτοικοι στολίζουν άμαξα η οποία κάνει τον γύρο των Δικαίων. Στο τέλος αυτού του γύρου, γίνεται μεγάλο γλέντι.

## Πληθυσμιακές μεταβολές
Τις τελευταίες δεκαετίες παρατηρείται μια σημαντική μείωση του αριθμού των κατοίκων.

## Διοικητικές μεταβολές
Η σύσταση της κοινότητας Δικαίων γίνεται πρώτη φορά το 1929 με απόσπαση του οικισμού από την κοινότητα Ορμενίου. Σε αυτήν προσαρτάται ο οικισμός Δίλοφος, που αποσπάται από την κοινότητα Σπηλαίου, και ο οικισμός Πάλλη, που αποσπάται από την κοινότητα Ορμενίου. Το 1954, ο οικισμός Κριός αποσπάται από την κοινότητα Σπηλαίου και προσαρτάται στην κοινότητα. Με την διοικητική μεταρρύθμιση του 1997 του σχεδίου Καποδίστρια, τα Δίκαια ορίζονται έδρα του Δήμου Τριγώνου, στον οποίο εντάσσονται οι οικισμοί του καθώς και οι κοινότητες Άρζου, Ελαίας, Θεραπειού, Κομάρων, Μαρασίων, Μηλέας, Ορμενίου, Πενταλόφου, Πετρωτών, Πλάτης, Πτελέας, Σπηλαίου και οι οικισμοί αυτών. Με την διοικητική μεταρρύθμιση του σχεδίου Καλλικράτη το 2011, ο Δήμος Τριγώνου προσαρτάται στον Δήμο Ορεστιάδας και ορίζεται έδρα της δημοτικής ενότητας Τριγώνου.

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Ορεστιάδας
Γαλήνη Έβρου

Η **Γαλήνη** είναι ακατοίκητος πεδινός οικισμός της περιφερειακής ενότητας Έβρου σε υψόμετρο 80 μέτρα.

## Γεωγραφία - ιστορία
Η Γαλήνη βρίσκεται στον βόρειο Έβρο, προς τη  μεθοριακή γραμμή της Ελλάδας με τη Βουλγαρία. Είναι κτισμένη στην ανατολική όχθη του ποταμού Άρδα και απέχει 39 χλμ. Δ. - ΒΔ. από την Ορεστιάδα. Το προηγούμενο όνομα του χωριού ήταν *Τσιγγέλη ή Τσιγκέλ’ι* και πήρε το όνομα Γαλήνη από τους κάτοικους του χωριού Μηλιά οι οποίοι αναγκάζονταν να τον κατοικήσουν προσωρινά όταν πλημμύριζε ο Άρδας και δεν είχαν πρόσβαση στα χωράφια τους. Η Μηλιά βρίσκεται στην απέναντι (δυτική) όχθη του Άρδα. Ενοριακός ναός του χωριού είναι η εκκλησία Αγίων Κωνσταντίνου και Ελένης, χτισμένος το 1962 στη θέση παλιότερου τζαμιού και υπάγεται στην Ιερά Μητρόπολη Διδυμοτείχου, Ορεστιάδος και Σουφλίου. Σύμφωνα με την απογραφή 2011 ο οικισμός δεν κατοικείται. Οι απογραφές πληθυσμού μετά τον Β' Παγκόσμιο πόλεμο είναι:

## Διοικητικές μεταβολές
Η σύσταση της κοινότητας Κυπρίνου γίνεται πρώτη φορά το 1924 με το ΦΕΚ 194Α-14/08/1924 και προσαρτώνται σε αυτήν οι οικισμοί Τσιγγέλη  (σήμερα Γαλήνη), Φερύγγιο (Νεφέλη), Μηλιά, Αμμόβουνο και Θεραπειό. Το 1934, οι οικισμοί Φερύγγιον και Τσιγγέλι αποσπούνται από την κοινότητα και προσαρτάται στην κοινότητα Ζώνης. Το 1970, οι οικισμός Γαλήνη αποσπάται από την κοινότητα Ζώνης και προσαρτάται στην κοινότητα Κυπρίνου. Με την διοικητική μεταρρύθμιση του 1997 του σχεδίου Καποδίστρια, η Γαλήνη ως οικισμός της κοινότητα Κυπρίνου, εντάσσεται στον Δήμο Κυπρίνου, στον οποίο εντάσσονται οι οικισμοί του καθώς και οι κοινότητες Ζώνης, Φυλακίου και οι οικισμοί αυτών. Με την διοικητική μεταρρύθμιση του σχεδίου Καλλικράτη το 2011, ο Δήμος Τριγώνου προσαρτάται στον Δήμο Ορεστιάδας και ορίζεται έδρα της δημοτικής ενότητας Τριγώνου.

## Πηγές και παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Ορεστιάδας
Η νύχτα των σαλτιμπάγκων

**Η νύχτα των σαλτιμπάγκων** (Σουηδικά:*Gycklarnas Afton*) είναι σουηδική ταινία του 1953 σε σκηνοθεσία Ίνγκμαρ Μπέργκμαν, ο οποίος έγραψε και το σενάριο. Η ταινία ήταν μια αποτυχία, όταν βγήκε το 1953, αλλά θεωρείται ως ένα αριστούργημα σήμερα και ένα από τα καλύτερα του Μπέργκμαν. Στη λίστα του βρετανικού περιοδικού **Empire**, κατατάσσεται στις καλύτερες 500 ταινίες της ιστορίας και είναι στη θέση 300.

## Πλοκή

1900 στη Σουηδία. 'Ενας αξιοθρήνητος θίασος σταθμεύει σε μια μικρή επαρχιακή πόλη, όπου ο Alberti, αρχηγός του θιάσου, εγκατέλειψε τη γυναίκα του και τα παιδιά του τρία χρόνια πριν. Απελπισμένοι από τις μεγάλες οικονομικές δυσκολίες και την απώλεια των ρούχων τους κατά τη διάρκεια μια καταιγίδας, ο Alberti και η Anne, η καινούρια του σύντροφος, θα ικετεύσουν το διευθυντή του τοπικού θεάτρου να τους δώσει κοστούμια. Το τσίρκο ετοιμάζεται να δώσει παράσταση, η οποία όμως διακόπτεται πριν καλά-καλά ξεκινήσει με την άφιξη της αστυνομίας.

Αψηφώντας τη ζήλια της Anne, ο Alberti αποφασίζει να επισκεφτεί την παλιά του σύζυγο και τα παιδιά του. Για να πάρει εκδίκηση, η Anne δίνεται στο Franz, έναν κυνικό ηθοποιό, με αντάλλαγμα ένα κόσμημα χωρίς αξία. Ανακαλύπτοντας την απιστία της Anne, ο Alberti προκαλεί τον Franz ο οποίος τον χτυπά αλύπητα και τον εξευτελίζει μπροστά σε όλο το τσίρκο και τους θεατές. Ταπεινωμένος, ο Alberti απομονώνεται στο κάρο του και αποπειράται να αυτοκτονήσει, χωρίς επιτυχία.
 
Τις πρώτες πρωινές ώρες, το καραβάνι ξαναπαίρνει το δρόμο του. Ο Frost, ο κλόουν, αφηγείται ένα παράξενο όνειρο όπου μικραίνει ολοένα για να μπει τελικά στην κοιλιά της γυναίκας του. Η Anne γυρίζει κοντά στον Alberti και του απευθύνει ένα λυπημένο χαμόγελο.

## Διανομή ρόλων

* Ake Grönberg - Alberti
* Hasse Ekman - Franz
* Anders Ek - Frost
* Harriet Andersson - Anne
* Gudrun Brost - Alma
* Kiki - ο νάνος
* Annika Tretow - Agda
* Gunnar Björnstrand- Sjuberg

## Παραπομπές

## Εξωτερικοί σύνδεσμοι
*

Κατηγορία:Σουηδικές ταινίες
Κατηγορία:Ταινίες του 1953
Κατηγορία:Σουηδικές ασπρόμαυρες ταινίες
Κατηγορία:Σουηδόφωνες ταινίες
Κατηγορία:Ταινίες σε σκηνοθεσία Ίνγκμαρ Μπέργκμαν
Toxicity

Το ***Toxicity*** είναι το δεύτερο άλμπουμ του Heavy Metal συγκροτήματος System of a Down, και κυκλοφόρησε το Σεπτέμβριο του 2001 (4 Σεπτεμβρίου 2001) από την δισκογραφική εταιρία American Recordings. Γρήγορα έγινε νούμερο ένα στις ΗΠΑ, με 200.000 αντίτυπα, και στον Καναδά. Γενικά το Toxicity έχει πουλήσει πάνω από 12 εκατομμύρια αντίτυπα παγκοσμίως και είναι πλατινένιος δίσκος στις ΗΠΑ.

## Eπευφημίες
Το άλμπουμ αυτό είναι ταξινομημένο στην λίστα του περιοδικού *Blender* "500 CDs You Must Own" (500 δίσκοι που πρέπει να αποκτήσεις). Η ιστοσελίδα *Music Radar* έκανε μια δημοσκόπηση και το *Toxicity* ήταν ταξινομημένο στην 28η θέση στην λίστα 50 Greatest Heavy Metal Albums of All Time. Το άλμπουμ αυτό είναι ταξινομημένο στην 44η θέση στην λίστα των 100 καλύτερων άλμπουμ της δεκαετίας του 2000 στο περιοδικό *[[Rolling Stone]]*. Η ιστοσελίδα *[http://www.digitaldreamdoor.com/ Digital Dream Door]* έχει, αυτήν τη στιγμή, βαθμολογημένο το *Toxicity* στην θέση 72 στην λίστα "100 Greatest Metal Albums" ("Τα 100 καλύτερα Μέταλ άλμπουμ"), και στην θέση 16 στην λίστα "100 Greatest Albums of the 2000s" ("Τα 100 καλύτερα άλμπουμ της δεκαετίας του 2000"). Το περιοδικό *Alternative Press* ταξινόμησε το *Toxicity* στην 9η θέση στην λίστα "25 Best Albums of 2001" ("Τα καλύτερα άλμπουμ του 2001"). Το περιοδικό *Mojo* το βαθμολόγησε στην 93η θέση της λίστας "100 Modern Classics" ("100 μοντέρνα κλασικά").  

## Λίστα Τραγουδιών

## Μέλη
* Σερτζ Τανκιάν - Κύρια Φωνητικά, Πλήκτρα
* Daron Malakian - Φωνητικά, Κιθάρα
* Shavo Odadjian - Μπάσο
* John Dolmayan - Ντραμς

## Παραπομπές και σημειώσεις


## Πηγές
* https://web.archive.org/web/20180101060216/http://systemofadown.com/#discog
* http://web.archive.org/web/20070708232915/http://
* http://www.discogs.com/System-Of-A-Down-Toxicity/release/1927184
* http://www.musiccanada.com/GPSearchResult.aspx?st=Toxicity&sa=System+of+a+Down&smt=0
* http://abpd.org.br/certificados_interna.asp?sArtista=System+of+a+Down&tmidia=1
* http://www.bpi.co.uk/certifiedawards/search.aspx Εισάγετε Toxicity στο κενό Search. Επιλέξτε Title στο κενό Search By.Επιλέξτε Album στο κενό Format.Πατήστε GO.
* http://www.aria.com.au/pages/httpwww.aria.com.aupagesARIACharts-Accreditations-2009Albums.htm
* http://www.riaa.com/goldandplatinumdata.php?artist=%22Toxicity%22
* Sputnikmusic Review
* Spin Review
* Robert Christgau Review
* Rolling Stone Review
* http://www.allmusic.com/album/r547443

## Εξωτερικοί Σύνδεσμοι
* Chop Suey 
* Toxicity
* Aerials

Κατηγορία:Άλμπουμ του 2001
Κατηγορία:Άλμπουμ των System of a Down
Κατηγορία:Άλμπουμ με παραγωγή από τον Ρικ Ρούμπιν
Ανώνυμοι

δεξιά|200px

Οι **Ανώνυμοι** ή αλλιώς Ανώνυμους (Αγγλ: *Anonymous*), είναι μια ομάδα χάκερς. Ιδρύθηκε το 2003 και αρχικά έδινε στην δημοσιότητα διάφορες εικόνες που αλλιώς αποκαλούνται internet *memes (μιμίδια)*. Τα μέλη της ομάδας, από την ημέρα της ίδρυσης τους, δεν χρησιμοποιούσαν τα αληθινά τους ονόματα, αλλά ψευδώνυμα, ώστε παραμείνουν ανώνυμοι (εξού και το όνομα τους). Κάποια στιγμή η ιστοσελίδα του 4chan απέκτησε αρκετή φήμη εξαιτίας διάφορων media, αλλά και όχι μόνο, καθώς και οι εφημερίδες όπως η *[[The Guardian]]* την είχε αναφέρει.

Πάντως τράβηξαν τα φώτα της δημοσιότητας επάνω τους, όταν έκαναν φάρσες στον Χαλ Τάρνερ, αλλά και επιθέσεις άρνησης εξυπηρέτησης στο διάστημα του Δεκεμβρίου 2006 - Ιανουαρίου 2007. Η επίσημη ιστοσελίδα του Τάρνερ βγήκε και εκεί ο Χαλ έκανε αγωγή κατά των ιστοσελίδων που είχαν οι Ανώνυμοι: 4chan, 7chan και 420chan.

Ακούστηκαν για πρώτη φορά στον ραδιοφωνικό σταθμό KTTV Fox 11, όπου μεταξύ άλλων είχαν αποκαλεστεί «τρομοκράτες».

Οι Ανώνυμοι φορούν την χαρακτηριστική μάσκα του Guy Fawkes, όπως ο χαρακτήρας V από το V for Vendetta.

## Εξωτερικοί σύνδεσμοι
* 

Κατηγορία:Κυβερνοχώρος
Κατηγορία:Διαδικτυακά φαινόμενα
Κατηγορία:Ακτιβιστές
Κατηγορία:Διαδικτυακά μιμίδια
Κατηγορία:Πολιτισμός του Διαδικτύου
Κατηγορία:Κυβερνοεπιθέσεις
Ελένη Γασπαρινάτου

Η **Ελένη Γασπαρινάτου** , (Πάτρα 1938), είναι Ελληνίδα πρώην πρωταθλήτρια και ρέκορντμαν της κολύμβησης από την Πάτρα. Αθλήτρια του Ν.Ο. Πατρών και μέλος της εθνικής Ελλάδος από τις καλύτερες που ανέδειξε ο σύλλογος, και πρωταγωνίστησε στην γυναικεία κολύμβηση την δεκαετία του 1950. 

Ξεκίνησε την κολύμβηση το 1953 σε ηλικία 15 ετών και από την πρώτη της χρονιά πρωταγωνίστησε. Στο πανελλήνιο πρωτάθλημα του 1953 κατέρριψε το πανελλήνιο ρεκόρ στα 200 πρόσθιο γυναικών, το ίδιο ρεκόρ το κατέρριψε στο πανελλήνιο το 1955 (δις), 1956. Πανελλήνιο ρεκόρ έκανε και το 1957 στα 200 πρόσθιο γυναικών , το 1956 , 1957 , 1958 και 1959 το κατέρριψε εκ νέου . Πανελλήνιο ρεκόρ έκανε και στα 100 πρόσθιο το 1959. 

Στους πανελλήνιους αγώνες του 1953 ήταν τρίτη στα 50 μ. κορασίδων και πρώτη στο ίδιο αγώνισμα στους εσωτερικούς αγώνες του ΝΟ Πατρών  αλλά και στα "Μαραγκοπούλεια" πάλι πρώτη στα 50 μ.. Στα 200 πρόσθιο σε πανελλήνιο πρωτάθλημα ήταν πρώτη και το 1954 .

Το 1955 ήταν πρώτη στα 200 πρόσθιο στο πανελλήνιο πρωτάθλημα  , στα προκριματικά είχε καταρρίψει στο ίδιο αγώνισμα το πανελλήνιο ρεκόρ, δύο φορές στους ίδιους αγώνες.  Στους πανελλήνιους του 1956 ήταν πρώτη στα 200 πρόσθιο με επίδοση 3.43.6. Στους εσωτερικούς αγώνες του ΝΟΠ για το 1956 ήταν πρώτη στα 200 πρόσθιο καταρρίπτοντας το πανελλήνιο ρεκόρ εκ νέου.

Το 1958 στο πανελλήνιο πρωτάθλημα ήταν πρώτη στα 200 πρόσθιο με νέο πανελλήνιο ρεκόρ κι χρόνο 3.23.8

Στους πανελλήνιο πρωτάθλημα του 1959 ήταν πρώτη στα 100 προσθίως με πανελλήνιο ρεκόρ, στα 4Χ100 μικτή με την Εθνική ομάδα, και πρώτη στα 200 προσθίως, στα 200 πρόσθιο ο χρόνος της ήταν πανελλήνιο ρεκόρ.  Είχε πάρει μέρος και στα 100μ. πεταλούδας όπου εγκατέλειψε την κούρσα στον τελικό χωρίς να τερματίσει. 

## Διακρίσεις
***Πανελλήνιο πρωτάθλημα**
:100 πρόσθιο
::1η: 1959

:200 πρόσθιο
::1η: 1954, 1955, 1956, 1958, 1959

:4Χ100 μικτή
::1η: 1959

:50μ. κορασίδων
::3η: 1953

## Παραπομπές


Κατηγορία:Κολυμβητές του Ν.Ο. Πατρών
Κατηγορία:Έλληνες αθλητές της κολύμβησης
1569 Εβίτα

μικρογραφία|Η τροχιά του αστεροειδούς 1569 Εβίτα
Η **Εβίτα (Evita)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,044. Ανακαλύφθηκε το 1948 από τον Αργεντινό αστρονόμο Μιγκέλ Ίτζιγκσον, που παρατηρούσε από τη Λα Πλάτα της Αργεντινής, και πήρε το όνομά της από το υποκοριστικό της Εύας Περόν. Η Εβίτα υπήρξε ο πρώτος αστεροειδής από τους 15 που ανεκάλυψε συνολικά ο συγκεκριμένος αστρονόμος.

## Φυσικά χαρακτηριστικά
Η μέση διάμετρος της Εβίτας εκτιμάται σε 33,92 ± 2,0 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0558. Δεν είναι γνωστό αν και με ποια περίοδο περιστρέφεται η Εβίτα γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Εβιτα
1570 Μπρουνονία

Η **Μπρουνονία (Brunonia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,859. Ανακαλύφθηκε το 1948 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά της προς τιμή του αμερικανικού Πανεπιστημίου Μπράουν, που έχει την έδρα του στο Ρόουντ Άιλαντ.

## Φυσικά χαρακτηριστικά
Η μέση διάμετρος της Μπρουνονίας εκτιμάται σε 16 χιλιόμετρα περίπου. Τα υπόλοιπα φυσικά χαρακτηριστικά της είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπρουνονια
1571 Θέσκο

Ο **Θέσκο (Cesco)** είναι ένας αστεροειδής που περιφέρεται κυρίως στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,415. Ανακαλύφθηκε το 1950 από τον Αργεντινό αστρονόμο Μιγκέλ Ίτζιγκσον, που παρατηρούσε από τη Λα Πλάτα της Αργεντινής, και πήρε το όνομά του προς τιμή των Αργεντινών αστρονόμων Ρεϊνάλντο και Κάρλος Ούλρικο Θέσκο (*Reynaldo Cesco* και *Carlos Ulrrico Cesco*).

## Φυσικά χαρακτηριστικά
Η μέση διάμετρος του Θέσκο εκτιμάται σε 29 χιλιόμετρα περίπου, ενώ το γεωμετρικό άλβεδό του είναι 0,053 ± 0,015.

## Εξωτερικοί σύνδεσμοι
* Τροχιά από το JPL (Java) / Εφημερίδα

Θεσκο
Μέγας Λιμιώνας Χίου

Ο **Μέγας Λιμιώνας** είναι ένας παραθαλάσσιος οικισμός-τοποθεσία της ανατολικής Χίου, σε οδική απόσταση 9 χιλιομέτρων νότια από την πόλη της Χίου. Παλαιότερα ήταν συνοικισμός της κοινότητας των Θυμιανών, ενώ σήμερα αποτελεί οικισμό του δημοτικού διαμερίσματος Θυμιανών του Δήμου Χίου.

Ο Μέγας Λιμιώνας βρίσκεται σε μια ήπια λοφώδη ακτή, 4 περίπου χιλιόμετρα νοτιοδυτικά του όρμου Καρφάς (γνωστού για την εκτεταμένη αβαθή αμμώδη παραλία του). Το μεσοσταθμικό υψόμετρο του οικισμού είναι 10 μέτρα πάνω από την επιφάνεια της θάλασσας. Κοντινότεροι οικισμοί είναι η Αγία Ερμιόνη (1,5 χιλιόμετρο προς τα ανατολικά-βορειοανατολικά), τα Κεραμειά και η Αγιά Φωτιά (προς τα νοτιοδυτικά), και τα Θυμιανά (2 χιλιόμετρα προς τα βορειοδυτικά), το μεγάλο χωριό της περιοχής. Κοντά επίσης βρίσκεται η ιστορική Μονή Αγίου Μηνά, αλλά χωρίς δρόμο που να τη συνδέει κατευθείαν με τον Λιμιώνα.

Ως παραθεριστικός οικισμός και λιμανάκι για τους ψαράδες, ο Μέγας Λιμιώνας δεν εμφανίζει μόνιμο πληθυσμό στις επίσημες απογραφές, καθώς το 1991 προσαρτήθηκε στην Αγία Ερμιόνη, ωστόσο στην απογραφή του 1981 φέρεται με 21 μόνιμους κατοίκους.

Ο ταχυδρομικός κωδικός του Μέγα Λιμιώνα είναι 82100.

## Παραπομπές


## Πηγές
* Κώστα Χωρεάνθη: *Τουριστικός οδηγός της Χίου*, εκδόσεις «Χίος-ημερολόγιο», Χίος 1970

Μεγας Λιμιωνας
Μαιονία (πόλη)

Η **Μαιονία** ήταν αρχαία πόλη της Λυδίας, στη Μικρά Ασία. 

Βρισκόταν στις όχθες του ποταμού Έρμου, στους πρόποδες του όρους Τμώλος, μεταξύ των Σάρδεων και της Φιλαδελφείας. Η ονομασία της σχετίζεται με την ομηρική Μαιονία (όπως λεγόταν παλαιότερα η Λυδία προτού κατακτηθεί από τους Λυδούς). Κατά τη βυζαντινή περίοδο η Μαιονία ανήκε στην επαρχία της Λυδίας και ήταν επισκοπή εξαρτημένη από την μητρόπολη των Σάρδεων. 

Στα ερείπια βρίσκεται η σημερινή Μενιγιέ (Menye). Οι έρευνες που έχουν γίνει στην περιοχή είναι ανεπαρκείς και λίγα μπορούν να δώσουν για την ιστορία της πόλεως. Αρχαία και πρωτοβυζαντινά κτίσματα ενσωματώθηκαν στο σημερινό Menye ή Gökçeören. 

## Πηγές
* Μαιονία.  

Κατηγορία:Αρχαίες πόλεις της Λυδίας
Γιώργος Μητσέας

Ο **Γιώργος Μητσέας** (γεν. Καλαμάτα 15 Ιουνίου 1957, ύψος 1,85 μ.) είναι Έλληνας παλαίμαχος ποδοσφαιριστής και πρωταθλητής Β΄Εθνικής, που αγωνίζονταν στη θέση του τερματοφύλακα.

Ο Μητσέας ξεκίνησε την καριέρα του σε ηλικία 17 ετών από την ομάδα του Μεσσηνιακού, με τον οποίο αγωνίσθηκε για τρία χρόνια στο Ερασιτεχνικό Πρωτάθλημα και συνέχισε για ένα ακόμα έτος στον Πάμισο Μεσσήνης, πριν μεταγραφεί στην Παναχαϊκή, το καλοκαίρι του 1979.

Με την ομάδα της Πάτρας έπαιξε τα επόμενα τέσσερα έτη και έφτασε στις 65 συμμετοχές στην Α΄Εθνική. Το 1982 μάλιστα αναδείχτηκε πρωταθλητής Νότου στη Β΄Εθνική. Επόμενος σταθμός της καριέρας του ήταν ο ΟΦΗ, όπου έπαιξε από το 1983-84 μέχρι και το 1988, συμπληρώνοντας ακόμη 47 συμμετοχές στη μεγάλη κατηγορία. Τη διετία 1989-1990 ήταν παίκτης του Απόλλωνα Σμύρνης, προσθέτοντας άλλες 32 παρουσίες στο ενεργητικό του. Συνολικά έλαβε μέρος σε **144 επίσημους αγώνες πρωταθλήματος** της Α΄Εθνικής Κατηγορίας.

Συνέχισε τη σταδιοδρομία του φορώντας τη φανέλα της Κορίνθου, με την οποία κατέκτησε ακόμη μια άνοδο στην Α΄Εθνική (1991), ενώ την τριετία που ακολούθησε (1992-1994) ήταν στέλεχος του Ατρομήτου Αθηνών στη Β΄Εθνική.

## Πηγές

* Διεθνής αθλητική ιστοσελίδα
* Γεώργιος Παγιωτέλης-"Το Έπος της Α' Εθνικής" (ένθετο αθλητικού περιοδικού "Οι Παγκόσμιοι"-"Κλ. Γεωργαλάς Ε.Π.Ε.")

Κατηγορία:Έλληνες ποδοσφαιριστές
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Παναχαϊκής
Κατηγορία:Τερματοφύλακες ποδοσφαιριστές
Εξάγραμμο (νόμισμα)

[thumb|300px|Εξάγραμμο του γενειοφόρου [Κώνστας Β΄|Κώνστα Β΄ Αυτοκράτορα με τον γιο του Κωνσταντίνο (Δ΄) διάδοχο. Επιγρ.: DN CONSTANTINUS C' CONSTANS / DEUS ADIUTA ROMANIS (O Θεός βοηθεί του Ρωμαίους).]]

Το **εξάγραμμο** υπήρξε μεγαλόσχημο αργυρό νόμισμα της Βυζαντινής Αυτοκρατορίας, σε κυκλοφορία κυρίως κατά τον 7ο μ.Χ. αιώνα. Το προηγούμενο αργυρό νόμισμα ήταν η σίλικα.

Με εξαίρεση ορισμένες ειδικές εκδόσεις του 6ου αιώνα, στο νομισματικό σύστημα της πρώιμης Βυζαντινής Αυτοκρατορίας τα αργυρά νομίσματα δεν χρησιμοποιούνταν, κυρίως λόγω της εξαιρετικά κυμαινόμενης τιμής του πολύτιμου μετάλλου. Μόνο υπό τον Αυτοκράτορα Ηράκλειο (βασ. 610-641) κόπηκαν κάποια νέα αργυρά νομίσματα, για τις ανάγκες που προέκυψαν από τον πόλεμο μεταξύ Βυζαντινών και Σασσανιδών (602-628)· η δε πρώτη ύλη γι' αυτά αντλήθηκε από την κατάσχεση αργυρών εκκλησιαστικών σκευών. Τα εξαγράμματα έλαβαν την ονομασία τους κατ' αντιστοιχία του βάρους τους, ήτοι έξι *[[γράμμα (μονάδα βάρους)|γράμματα]]* (υπολογίζεται σε 6,84 γραμμάρια), ενώ η συναλλαγματική τους αντιστοιχία ήταν 12 προς 1 χρυσό σόλιδο. Η χρήση του συνεχίστηκε και μετά τη βασιλεία του Ηρακλείου, υπό τον Κώνστα Β΄ (βασ. 641-668), περίοδο από την οποία και προέρχονται τα περισσότερα σωζόμενα δείγματα. Υπό τον Κωνσταντίνο Δ΄ (βασ. 668-685) η χρήση των εξαγράμμων σταδιακά εξασθενεί και περιορίζεται μόνο σε ειδικές εκδόσεις, έως την πλήρη κατάργησή τους υπό τον Αυτοκράτορα Αναστάσιο Β΄ (βασ. 713-715). Το έτος 720 ένα νέο αργυρό νόμισμα κάνει την εμφάνισή του, με το όνομα μιλιαρήσιο, υπό τον νέο Αυτοκράτορα Λεοντα Γ΄ τον Ίσαυρο (βασ. 717-741).

## Παραπομπές


## Πηγές

*  
*  

## Περαιτέρω ανάγνωση

*  
*  

## Εξωτερικοί σύνδεσμοι
* 

Κατηγορία:Νομίσματα της Βυζαντινής Αυτοκρατορίας
Κατηγορία:Αργυρά νομίσματα
Βασίλης Δεσύλλας

Ο **Βασίλης Δεσύλλας** (Αθήνα, 30 Ιουνίου 1958 - ) είναι Έλληνας παλαίμαχος ποδοσφαιριστής και δις πρωταθλητής Β΄Εθνικής, που αγωνίζονταν στη θέση του τερματοφύλακα.

## Καριέρα
Ο Δεσύλλας ξεκίνησε την καριέρα του σε ηλικία 15 ετών (περίοδος 1970-71) από τον ερασιτεχνικό σύλλογο του *Π.Α.Ο. Κηπούπολης* που μετείχε στην Γ΄τοπική κατηγορία της Ε.Π.Σ. Αθηνών, ενώ αγωνίσθηκε και στον Γκυζιακό. Το καλοκαίρι του 1977 υπέγραψε στο Φωστήρα, με τα χρώματα του οποίου αγωνίσθηκε στη Β΄Εθνική για τα επόμενα τρία χρόνια. Το 1980 μεταγράφεται στην Κόρινθο και ντεμπουτάρει στο Επαγγελματικό Πρωτάθλημα της Α΄Εθνικής, λαμβάνοντας μέρος σε 37 επίσημους αγώνες πρωταθλήματος.

Το καλοκαίρι του 1983 και μετά την αποτυχία της ομάδας του να επανέλθει άμεσα στη μεγάλη κατηγορία, παραχωρείται στην Παναχαϊκή, τον επόμενο σταθμό της καριέρας του. Με το συγκρότημα των Πατρών θα παίξει 5 συνεχόμενες χρονιές, προσθέτοντας ακόμη 31 παρουσίες στη μεγάλη κατηγορία (συνολικά **68** συμμετοχές) και **κατακτώντας δυο τίτλους της Β΄Εθνικής**(1984 και 1987)

Το καλοκαίρι του 1988 τερματίζεται η σταδιοδρομία του στην Α΄Εθνική, αλλά ο Δεσύλλας συνεχίζει στη Γ΄Εθνική, με τη φανέλα αρχικά του Ηροδότου για 2 χρονιές και του Αιγάλεω στη συνέχεια, με το οποίο κερδίζει την άνοδο στη Β΄Εθνική (1991). Παίζει με το Αιγάλεω και στη Β΄Εθνική το 1991-92, για να κλείσει την πολυετή του ενασχόληση με το ποδόσφαιρο, ένα χρόνο αργότερα, πάλι στη Β΄Εθνική, με τη φανέλα του Ατρομήτου Περιστερίου (περίοδος 1992-93), σε ηλικία 37 ετών.

## Στατιστικά

## Παραπομπές


## Πηγές
* Διεθνής αθλητική ιστοσελίδα
* Γεώργιος Παγιωτέλης-"Το Έπος της Α' Εθνικής" (ένθετο αθλητικού περιοδικού "Οι Παγκόσμιοι"-"Κλ. Γεωργαλάς Ε.Π.Ε.")
* "40 Χρόνια Ποδόσφαιρο και ΠΡΟ-ΠΟ" (έκδοση εφημερίδας "Προπόραμα"-2000)

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Π.Α.Σ. Κορίνθου
Κατηγορία:Ποδοσφαιριστές Ηροδότου Νέας Αλικαρνασσού
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Φωστήρα